Frangula purshiana

Frangula purshiana er en plante i trollheggfamilien, som også er kjent som Rhamnus purshiana.

Den er en løvfellende busk eller lite tre med en høyde opptil ti meter. Bladene er spredte og eggformede med tydelige nerver. Blomstene er grønnaktige og sitter i kvaster på 8–25. Bærene er svarte når de er modne.

Arten er utbredt i det vestlige Nord-Amerika fra Britisk Columbia sørover til nordlige California. Den er hovedsakelig utbredt vest for Kaskadefjellene, men finnes østover til nordlige Idaho og nordvestlige Montana.

Frangula purshiana vokser som undervegetasjon i skog. Den forekommer under trær som fjellhemlokk, engelmannsgran, fjelledelgran, douglasgran, koloradoedelgran, kjempelerk, rødor, vestamerikansk hemlokk, sitkagran, stillehavsedelgran, nobelgran, Shasta-edelgran, kjempetuja, oregoneik, Notholithocarpus densiflorus, madrona og gullfuru.

Barken kalles sagradabark og brukes som avføringsmiddel.

Galleri

Kilder 
 
 Flora of British Columbia: Rhamnus purshiana  Besøkt 12. januar 2015.
 Jepson Flora Project: Rhamnus purshiana Besøkt 12. januar 2015.
 USDA Plants Profile: Frangula purshiana Besøkt 12. januar 2015.

Eksterne lenker 
 

Trollheggfamilien
Medisinplanter